
Netanyaho: Em nahêlin îran 
kindirê îdamê bixe stûyê me 



N etanyaho bi 

nîşandana qeteke 
(perçeyeke) balafira 
pêger ya têkşikayî a 
îranê rû li Zerîf di 
konferansa Monîxê de jê 
pirsî, Gelo hûn vê yekê 
nas dikin? dibe ku hûn 
nas bikin. Ew ya we ye. 

Netanyaho herwisa re- 
jîma îranê wekî gefa herî 
mezin ya di cîhanê de da za- 
nîn, û ragehand ku ew gellek 
rengê Naziyan didin. 

Serokwezîrê Îsarîlê her- 
wisa got ku helcî ew hewce 
bizanin, ewê bi kiryar li dijî 
rejîma îranê helwestê bigrin. 
Netanyaho ragehand ku ew 
kiryarên zêdexwazane yên 
rejîma îranê bûne sedema vê 
ku Îsraîl û Felestîn nekarin 
bigihîjin aştiyê. 

Arteşa Îsraîlê roja Şemiyê 
21 -ê Rêbendanê firokeyeke 
pêger ya îranê hinda esmanê 
xwe kiribû armanc. 
Firokeyên Îsraîlê piştre 
sîstema kontrolê ya rejîma 
îranê di Sûriyê de bombeba- 
ran kiribûn. 

Balafireke Îsraîlê di dema 
bombebarankirina vî cihî 
de bibû armanca mûşekên 
Sûriyê û ketibû xwar. 

Balafirên Îsraîlê heya niha 


çendîn carî êrîşî ser binkeyên 
Spaha Pasdaran kirine. 

Hêjayî basê ye ku piştî 
hingavtina balafireke pêger 
ya îranê ji aliyê Îsraîlê ve, û 
piştre jî êrîşa balafirên şerî ên 
Îsraîlê li ser gellek arman- 
can di nava xaka Sûriyê de, 
berdevkê dewleta Almanyayê 
siyaseta dijî Îsraîlî ya îranê 
di Sûriyê de, wekî siyaseteke 
êrîşkarane bi nav kir. 

Berdevkê dewleta Alman- 
yayê “Iştifan Zaybirt’’ li di- 
jkiryara bi geşbûna tundûtîji- 
yên di navbera îran û Îsraîlê 
di Sûriyê de ragehand, ku ew 
siyaseta îranê dibe sedema 
geşkirina agirê şerê navxw- 
eyî di Sûriyê de. 

Berdevkê dewleta Alman- 
yayê herwisa siyaseta rejîma 
îranê di Lubnanê de jî rexne 
kir. 

Li dijkiryara bi pêkana 
balafira sîxoriyê ya rejîma 
îranê ji aliyê Îsraîlê ve, Elî 


Şemxanî sekreterê Konseya 
Bilind ya Ewlehiya Neteweyî 
ya îranê, pêkana vê balefirê 
ret kiribû. 

Li gora gotina berpirsên 
Îsraîlî ji sala 1982'an şûnda 
eva yekem car e ku balafireke 
şerî a Îsraîlê di dema encam- 
dayîna operasiyonekê de 
di nav welatekî Erebî de tê 
hingavtin. Rojnameya “Di 
sait” a Almanyayê ji zimanê 
berpirsên Îsraîlî ve nivîsand 
ku dîplomatên Almanî, 
Firansî, û Birîtanî peyamên 
hişyarîdanê yên Îsraîlê 
gehandin dewleta Rûhanî, lê 
diyarîkirina siyasetên herêmî 
ên îranê di destên serkomar 
de nine, belku rêberê re- 
jîmê ye ku di vê derheqê de 
biryarê dide. 

Li gora rojnameya “Di sait’’ 
a Almanî dewlet û arteşa 
Îsraîlê ser vê baweriyê ne ku 
şerê îran û Îsraîlê wê her rû 
bide, lê tenê dema destpêki- 
rina vî şerî ne xuya ye. 



Dewletên roiavayî û 
Efrîn 




Dewreva zzX 


Romana Qur- 
baniyên Gune- 
hkariyê bi zi- 
manê Kurdî 
derket 

Sergotar 


Pirsa referan- 
domê 



R ojên borî dem û wextên hesti- 
yar ê temenê Komara îslamiya 
îranê derdixist. Di van rojan de 
û piştî serhildana xelkê bêzabûyî 
yê raserî îranê, û piştî serkut û 
tundûtîjiya ji qasê zêde di hemberî 
vî xelkê nerazî de, dema axavtina 
seranên rejîmê bû ku eşkere bike ka 
gelo di serkutkirina xelkê de karîne 
bigihîjin asta serkevtina dilxwaz ya 
rejîma stemkar a xwe yan na? 

Herçend ku Xamineyî û fer- 
mandeyên spahê ragehandin ku 
şer û ajawe û têkdan bi dawî hat.! 
lê gellek nekêşa ku kêşeyên wan 
ên kûrtir derketin, û Ehmedînijad 
mohreyê destçêkirî ê Xamineyî li 
ber çavê cîhanê deshilata qezayî 
û rêberê rejîmê bire jêr pirsyar, 
û Ruhanî mohrê emniyetî ê dilx- 
wazê Xamineyî jî ragehand ku dibe 
qiseyên xelkê bibihîzin, hekî ne, 
çarenivîsa şah li ser riya deshilat- 
dar wate Xamineyî ye, û piştre jî di 
civînekê de basê giştpirsiyê anî gorê. 
Ew gotinên seranên rejîmê, hekî em 
li rex gotinên Cenetî Şorayê Nige- 
hban danên, nîşana vê ye ku rejîma 
Komara Îslamî hest bi dema mergê 
xwe kiriye, û li pey deriyê dirêjki- 
rina temenê biyom ê rejîmê digerin. 

Cuda ji Rûhanî kesên din jî bi çend 
dîtingehên cuda bas ji referandomê 
kirine, ku niha bûye bas di nava 
kom û civînên siyasiyan di îranê û 
li derveyî îranê de. Ew referandom 
ku Rûhanî bas dike di çarçoveya 
yasayên Komara Îslamî de ye, û her- 
çend bixwe baskirina ji referandomê 
nîşan dide ku serkomarê rejîmê jî 
ji dugmbûn û çeqîna rejîmê di nav 
qofiya kirîzên destçêkiriyên xwe 
de kiriye, lê ew referandoma wî, 
bo zexta siyasî û bo band û girûpên 
din, û poanwergitin ji wan û cardin 
xwelîkirina di nav çavên xelkê de 
ye. Jiber ku derevbûna hemû qewl û 
sozan hatine selimandin. 

Referandomek ku bi nav reformx- 
waz bas dikin, bo guherîna hinek 
xalan di yasaya bingehîn ya Komara 


Dewreya 228 a destpêkî a pêşmergatiyê bi dawî hat 


R 


êûresma bidawîhatina devra 


^despêkî ya pêşmergayetiyê, li ser 
çiyayên Kurdistanê hate lidarxistin. 

Li gora nûçeya gihîştî malpera 
“Kurdistanmedia”yê,roja Pêncşemî 
26'ê Rêbendana 1396'an, di rêûres- 
meke taybet de, desteyek ji keç û 
xortên jêhatî yên Kurd piştî tewawki- 
rina devrên taybet yên siyasî û nizamî, 
çeka berevanîkirin ji kerameta netew- 
eya xwe avêtin milên xwe. 


Nûçegihanê “Kurdistanmedia”yê, di 
vê derheqê de ragehandiye ku: Ev 
rêûresma bi xwendina sirûda netew- 
eyî a “Ey Reqîb”, û ragirtina deqeyek 
bêdengî ji bo rêzgiritin ji riha pak a 
şehîdên Kurd û kurdistanê dest pê kir. 



Jş 


Piştî encamdana çend nimayêşên leşkerî ji aliyê pêşmergên beşdar di vê devrê de, ev rêûresma bi amadebûna çend endamên 
rêberiya hizbê û beşek ji pêşmergên Hêza Taybet li ser çiyayên Kurdistanê, bi rê ve çû. “Rohank Fathî” cihgira Komîteya 
Navendî a PDKÎ di vê rêûrsmê de axivî. 

Navbirî di destpêka axavtina xwe de, tevî pîrozbahîkirina devrê ji kesên beşdar re, bas ji kesayetiya bilind ya pêşmergebûn 
û taybetmendiyên wê kir, û ragehand: Pêşmerge miroveke xwedî îrade ye, çimku li hemberî dijwarî û evraz û nişîvên li ser 
riya xebatê xwe natewîne, û beravajiyê wan dijwariyan, bihêztir dibe, heriwsa îradeyeke ku neyarên gelê Kurd jê çavtirsî 
bûne. Di beşeke din a axavtinên xwe de got ku: Neyarên gelê Kurd gellek hewl dane da ku, pêşmerge weke kesekî şerxwaz 
û têkder di nav xelkê de bidin naskirin, lê cewhera şoreşgerîbûnê û bîrûbaweriya demokratîk a pêşmerge, ev hewl û xeyalên 
neyarên gelê Kurd betal kiriye. 

Herwisa got ku, bi sebeba wan guherînkariyên ku di deverê û bi taybet di îranê de çê bûne, xebata gelê kurd ji bo rizgarî û 
azadiyê, pê daniye nava qonaxeke nû de, û zêdetir ji her demekê pêwîstî bi hevxebatî û bihêzkirina ruha bilind ya neteweyî 
heye. 


Îslamî de ye, û di ratsî de li jêr navê parastin û ragirtina rejîma îranê de dixwazin ku 


rejîma Komara Îslamî bi rûçikek xapînoktir ve bimîne. 

Referandomeke din ku cihê jêhûrbûna zêdetir e, hinek ji girûp û hizb û çalakên siyasî li dijî Komara Îslamî bas ji referan- 
domê bo diyarîkirina sîstema rejîmê dikin ku tê wateya derbazbûna ji Komara Îslamî, lê dixwazin ku bi daxwaziyeke bi 
berçav îroyîn û demokratîk vê rejîmê biguherin, bo rejîmeke din. 

Di vî warî de çend tişt cihê pê li ser dagirtin, û rawestiyana zêdetir in, ku ew jî ew in ku ger rejîma îranê, ku rejîmeke dîkta- 
tor e, gelo kî vê referaqndomê wê bi rê ve bibe, ku diruşm jê re tê dayîn? Xwe piroseya birêvebirina referandomê hewcehî 
bi dehan hezra pirsonel û heyameke zemanî ya piropagendeya aliyan bo bîr û raya xwe û .. .hwd heye, ew deshilata ku vê 
rewşa paqij û demokratîk amade bilce bo referandomeke weha, ku encama wê jî nehê dizîn û têde tezwîran neke kîjan dehsi- 
lat e? 

Pirseke girîng a din ew e ku li dema berdewamiya Komara îslam bi hemû hêz û şiyana leşkerî ya dezgehên xwe ên serkutkar 
gelo kî tezmîna emniyetî ya dengderan, û herwisa bangewazkerên rejîmeke nû dike:? 

Ji wan jî girîngtir ew e ku gelo biryar ew e ku dîroka çewtekarî û talankirin û xwelî li çavkirinê dubare bibe.? Di hemû 
cîhanê de piştî her şoreşekê di sîstemeke nû de ku cihê rejîma pêşîn digre, di pêş de, yasaya bingehîn û çarçoveya giştî ya 
çawaniya pêkvejiyana xelkê û gelên welat tê nivîsandin, û ew yasa dikeve nava dengdaneke giştî de, ne ew ku wekî Komara 
Îslamî ku referandomeke çewtekarane kirin ku gelo Komara Îslamî dixwazin yan na? Kesê nedizanî Komara Îslamî çî ye, da 
ku bixwazin yan na, û kes jî ew bijarde nexistibûn ber destan, ku gelo hekî Komara Îslamî nexwazin çi tişteke din heye? 

Niha gelo biryar waye ku piştî nêzîk bi çil salan ji temenê biyom ê rejîma serkutkar û hov ya Komara Îslamî dubare heman 
fêlbaziyê peyrewe bikin, û bas ji referandomê bo navê rejîma bihê bê kirin, bêy vê ku bizanin di sîstema bê de çendên din 
têne serkutkirin, û bi navê tiştên pîrozkirî ên din, bi dehan û bi sedan kesên din ji me dikujin û îdam dikin? 

Tenê refrandoma demokratîk û rastîn piştî rûxana Komara Îslamî û nivîsandina yasayeke bingehîn li ser bingeha pirsensîpên 
demokratîk û jiyana azad ya hemû neteweyên nava îranê tê kirin, ku di vê referandomê de, ew yasa bikeve dengdanê, û bibe 
peymana pêkvejiyanê , nek emraza pîrozkirina şik û guman, û şemşîra kuştara xelkê. 

Sêyemîn civîna “Navenda Hevkariya Partiyên Kurdistanî” bi rê ve çû 


Ş andeke PDKÎ di 3.emîn civîna 
“Navenda Hevkariya Partiyên 
Kurdistanî” de beşdarî kir. 


Roja Sêşemiyê 17'ê Rêbendanê 
şandeke PDKÎ bi serperestiya Mi- 
hemednezîf Qadirî endamê Deftera 
Siyasî ya PDKÎ di 3.emn civîna 
“Navenda Hevkariya Partiyên Kurd- 
istanî” de beşdarî kir, ku di binkeya 
serkirdayteiya Saziya Xebat a Kurdis- 
tana îranê de bi rê ve çû. 

Di vê civînê de, tevî baskirina li ser 


biryar û rasipardeyên civîna berê, pêdagirî li ser pirensîp û xetên giştî ên hevkariyê, û bi taybetî li ser pirsa rûxana Komara 
îslamiya îranê, û dabînkirina demokrasiyê û mafên netewyeî di Kurdistana îranê de hate kirin. 

Piştre guherîna bîrûrayan li ser tewerên giştî ên bemameya kar, û pêdagirî li ser hevkarî û hevahengiya bo navxwe ya Kurd- 
istanê hate kirin, û pirsa xwenîşandanên van dawiyane û rola berçav ya jinan bi girîngî ve bas jê hate kirin. 

Di vê civînê de herwisa bas ji vê hate kirin, ku “Navenda Hevkariya Partiyên Kurdistanî” dibe hewl bihê dayîn, ku li gora 
wan pirensîpên ku li ser wan li hev kirine, hêz û aliyên siyasî gazî bike, û ji nêz ve ji boçûn û dîtingehên wan agehdar bibin, 
herwisa li ser roja 21'ê Şibatê roja zimanê dayîkê kar û hevahengiya hewce bê encamdayîn. 

Hevdem spas li wan hêz û aliyên siyasî hate kirin ku pîrozbahî ji bo navenda hevkariyê şandibû, û amadeyî û hevkariya xwe 
ragehandibû. 

Piştre çendîn xal wekî bemameya kar û hindî zêdetir çalaktirkirina karên navendê hatin diyarîkirin, û bi pêkanîna presskon- 
feransekê dawî bi civînê hat. 


Siyasetvanekî naskirî ê Kurd ragehand ku Efrîn wê bibe Vîtnama Tirkiyê 


D engîr Mîr Mihemed Furat 
siyasetvanê naskirî ê Tirkiyê 
ragehand ku renge Tirkiye bikare 
Efrînê bi hêza xwe ya leşkerî dagîr 
bike, lê Efrîn wê ber xwe bide, û 
Tirkiye tu carî nikare dest bi ser de 
bigre û tê de bimîne. 


Navbirî bas ji vê kiriye ku Efrîn 
wargehê nasyonalîzma Kurdî ye, û 
xanexwêyê bi hezaran Kurdî ye ku ji 
Tirkiyê li ber zulmê reviyane wir. 


serkomariyê di sala 2019'an de wê bi rê ve biçin, û bi baldan bi vê ku di hilbijartina 
referandoma ji bo guherîna yasaya bingehîn de Erdoxan dengê piraniyeke lawaz bi 
dest xist, niha bi vê êrîşa xwe dixwazin ku hesta netewexwazên alîgirê MHP'ê bi 
dest bixin. 

Wî ragehand ku hikûmeta Tirkiyê Efrînê wekî beşeke veqetiyayî ji kantonên din 
dizan e, ku bi rehetî wê bê girtin, lê berevajî ew yek ew qas rehet jî nine ku ew fikir 
lê dikin. 



Wî siyasetvanê Kurd ragehand ku hekî Tirkiye bikare bi hêza xwe ya leşkerî Efrînê 
dagîr bike, wê wekî destbiserdegirtina Vîtnamê ji aliyê Amerîkayê ve, rastî têkçûnê 


bihêt. 


Hêjayî basê ye ku Dengîr Furat ji ber vê yekê di nava AKP de nema, ku bi gotina wî Erdoxan gotibû wî Kurdan ne ziman 
Furat li ser vê baweriyê ye ku, jiber hene, ne jî welat.Li gora gotina navbirî AKP dibêje ku ew partiyekî lîberal demokrat e, lê kiryarên wê wisa nîşan nadin, û 

ku hilbijartinên herêmî, parlemanî û niha wekî dîktatoran tevdigere 


Parlementoya YE rewşa Efrînê gotûbêj kir 


E frîn bû mijara civîna par- 
lementoya YE, û pêşniyara 
diyarîkirina Efrînê wekî herêma 
dijîfirîn hate dayîn. 

Berpirsa Siyaseta Derve ya YE 
“Federîca Mogherînî” di vê civînê de 
bal kişande ser zêdebûna binpêkirina 
mafên mirovan li Tirkiyeyê, û girtina 
rojnamevanan, dijberan û alîgiriya 
dadgeriyê. 

Mogherînî destnîşan kir ku divê 
Tirkiye li şûna Kurdan, berê xwe bide 
rêxistinên terorê. 

Piştî axaftina Mogherînî, bi dehan 
parlamenterên ji komên cuda mafê 
axaftinê girtin û hema bêjin hemû 
parlamenter li ber dagîrkirina Efrînê 
rabûn û xwestin, li dijî komkujiya 
sivîlan hewl bê dayin. 


de, û nerazîbûn nîşan da 
ku şervanên Kurd ên li dijî 
DAÎŞ’ê têdikoşin, weke “ter- 
orîst” bêne binavkirin. 

Ji Swîdê parlamenter “Bodil 
Valero” xwest ku çek bi Tir- 
kiyê nehêne firotin. 

Ew civîna di demekê de bû ku 
eva du roj bûn balafirên arteşa 
Tirkiyê di esmanê Efrînê de 
wekî rojên borî xûya nediki- 
rin, û basa vê heye ku Rûsiyê 
piştî vê ku balafira wan ji aliyê 
opozisyona Sûriyê ve hate hin- 
gavtin û balafirvanê wan canê 
xwe ji dest da, hişdarî dabe 
Tirkiyê, ku nabe balafiran di 
şer de li dijî Efrînê bi kar bîne. 



Herçend ku berdevkê hikûmeta Tirkiyê ret kir ku li ser gefên Rûsiyê biryareke weha hatibe girtin. 


Ji Partiya Muhafizekar a Îngilîzê 
“Charles Tannock” destnîşan kir ku 
Tirkiye bi Erdoxan re ti carî nikare 
bikeve nava Yekîtiya Ewropayê 


Ji aliyekî din ve biryar e ku Tîlirson serdana Tirkiyê bike û vê mijarê ku bûye sedema sarbûna pêwendiyên di navbera 
Tirkiye û Amerîkayê de gotûbêj bikin. Bi taybetî derheq hebûna hêzên Amerîkayî li Minbicê û piştgiriya wan ya lo- 
cistîkî ji Kurdên Rojavaya Kurdistanê. 

Daxuyaniya Navenda Alîkariya Hizbên Kurdistana îranê derheq roja zimanê dayîkê 



Kurdistanmedia: Li bereberê ha- 
tina roja cîhaniya zimanê dayîkê, 
Navenda Alîkariya Hizbên Kurd- 
istana îranê daxuyaniyek weşand, 
û tê de daxwaz ji xelkê Kurdistana 
îranê kir ku bi her awayekî ku ji 
destê wan tê, di pêşwaziya roja 
cîhanî ya zimanê dayîkê de, bi 
awayekî yekgirtî û bi kiryar dengê 
xwe yê mafxwazane bilind bikin. 

Deqa daxuyaniyê weha ye: 

Daxuyaniya Navenda Alîkariya 
Hizbên Kurdistana îranê di 
pêşwaziya ji roja cîhanî ya 
zimanê dayîkê 

Xelkê mafxwaz ê Kurdistanê! 

Xortên hişyar ên gelê Kurd di Ro- 
jhilata Kurdistanê de! 

Hogirno! û parêzer û berevankarên 
zimanê Kurdî di îranê de! 


Herwekî ku hûn dizanin 2Tê Şibatê 
ya hemû salekê (îsal 2'ê Reşemê) 
di asta cîhanî de wekî roja zimanê 
dayîkê hatiye naskirin, û di nava gel û 
neteweyên cîhanê de bi awayên cur bi 
cur tê bibîranîn. 

Mirov jîndareke nasnamexwaz e, û 
ziman di nîşandan û selimandina vê 
nasnameyê de pêgeheke taybetî heye. 
Ziman nîşana herî pirreng ya nas- 
nameya mirov e. Mirov ji riya ziman 
ve, wateyê dibexşe jiyan û nasnameya 
xwe û derdorê. Zimanê dayîkê ne 
tenê zimanê axavtinê, belkû zimanê 
dilovanî, zimanê hest û bîrkirina 
mirovan e. Her van rastiyan jî wisa 
kiriye, ku navendên navdewletî ên 
bergirî ji mafê mirovan, girîngiyê 
bidin mafên pêwendîdar bi ziman û bi 
taybetî parastin û vegeşandina zimanê 
dayîkê. 

Beşek ji wan mafan, di pesendkiri- 
yên navdewletî yên wekî daxuyaniya 
cîhanî ya mafên mirov, rêkkevtin- 
nameyên navneteweyî ên mafên 
medenî û siyasî, konvansiyona 
nehêştina ferq û cudahîdanînê di 
sîstema perwerde û hînkariyê de, 
konvansiyona mafên zarokan, kon- 
vansiyona navneteweyî ya vêdebirina 
her cure ferq û cudahiyeke nejadî, 
daxuyaniya mafê kêmaniyên mesebî, 
neteweyî, etnîkî û zimanî û daxuyaiya 


cîhanî ya mafên zimanî, reng dane, û 
pê li ser dagirtine. 

îran li rûyê pêkhateya zimanî, netew- 
yeî û ayînî û kulturî ve welateke çend 
reng û çend neteweyî ye. Lê deshi- 
latên yek li pey yekê ên îranê bedela 
qebûlkirina hebûna van neteweyan 
û bifermînasîna mafên wan, û yek 
ji wan qebûlkirina xwendina bi 
zimanê xwe, înkar û serkutkirin û 
vêdedana vê zimanê kirine siyaseta 
xwe. Bifermînasîna mafê xwendina 
bi zimanê dayîkê bo wan neteweyan, 
di biyavê derûnî, perwerde, kulturî 
û zimanî de bûye çavkaniya kêşeyên 
mezin û zirarên cubrannekirî. Ber- 
hevdan û xwendina îdeolojîk û siyasî 
ji aliyê deshilatdaran ve, ew maf ber 
bi aliyekî din ve biriye. Sîstemên 
şovenîst nasnameya xwe tevlî zimanê 
serdest kirine, û wekî emirazekê ji bo 
serkutkirin û piştguhxistina zimanê 
neteweyên blindest ên îranê bi kar 
aniye. Deshilatdar derheq mafê 
zimanî û mafên din ên pêkhateyên 
îranê, komeke hêcet û hokaran tînin 
ku di bingeh de, jirêderxistina rastiya 
kêşeyê ye, bo mînak bikaranîna 
têgeha “kêmanî” û “hûrdeçandan”. 

Bi tewahî eşkere ye ku koma kêmani- 
yan (neteweyên jêrdest) piraniya ak- 
inciyên vî welatî pêk tînin, di demekê 
de ku ji mafên herî destpêkî ên xwe 
bê par in. Ew têgehane li ser bingeha 
ferqdanîn û bifermînenasîna cudahi- 
yan, û haşakirin ji mafên xwezayî û 
siyasî ên sercem pêkhateyên neteweyî 
û zimanî û ayînîn ên vî welatî hatine 


danîn. Eva jî rasterast dikeve çar- 
çoveya serkuteke sîstematîk de, ku 
aliyekî yasayî pê hatiye dan. 

Ji dîtingeha deshilatdaran ve, zimanê 
dayîkê jî gef e li ser berjewendiya 
neteweyî, yekparçeyiya xak û di 
heman demê de, hêcetek e bona cud- 
abûnê û serbixweyîxwaziyê. Lewra li 
ser vê bawewriyê ne ku ew têgehên 
fermî dibe stûnên serekî ên “şunasa 
resen” a Îranî bin. 

Alîgirên siyaseta tekzimanî pêk tên ji 
wan kesayetî û rewt û aliyan ku tenê 
xala hevbeş ya wan, renge heman 
hewcehiya parastina pêgha pawanx- 
wazane ya zimanê neteweyên serd- 
est be. Eva di heman demî de, bûye 
sedema kêmgirtina zanist û edeb û 
kultura neteweyên din û bêbuha- 
kirin û helandina wan. Pêşîgirtina 
vê siyasetê di rastî de bingeha fikrî, 
siyasî û îdeolojiya deshilatdarên îranê 
û pêvajoya bêdeshilat û hevbîrên 
wan bûye ji dirêjahiya dîrokê ve heya 
digihîje niha. 

Ew cure dîtingeh û siyaset, bi kiryar 
gurzeke metirsîdar e di pêkhateya 
çend rengî ya îranê de, û metirsiya 
jinavçûn û piştguhxistina şunasa 
neteweyî ya neteweyên din e. Lê 
bêşiyanî û lawaziya pêkhateya 
sîstema siyasî di ber bi pêşvebirina 
rewta wekhevîxwazî û asîmilasi- 
yona ferhengî û zimanî ji aliyekî ve, 
û hişyariya neteweyên bindest û 
bergirîkirina ji zimanê xwe sedema 
semekevtina wê bûye. 

Ew îdi'aya ku bifermînasîna zimanên 


xeyrîfarsî dibe sedema bihêzbûna 
xwestek û hogiriya bi veqetiyana 
neteweyên xeyrîfars, zêdetir di bin 
bandora “teoriya toti'e” û cewherê 
qorixkirina deshilatê û dehsilatdaran 
de bûye. Eşkere ye ku sepandina zi- 
maneke taybet dikeve nava çarçoveya 
zimankuştin û serkuteke sîstematîk bi 
tewahiya wateya xwe de. Di demekê 
de di vê serdemê de, bi dehan welatên 
cîhanê zêdetir ji yek zimanê fermî 
hene, sîstema perwerde û fêrkariya 
wan çend zimanî ye, û piraniya wan jî 
xwediyê sîstemeke siyasî ya cihgir û 
demokratîk in. 

Em wekî neteweya Kurd jî, wekî 
neteweyeke xwedîçand û şaristaniyet, 
di derbazbûyî û heya niha jî, ku 
ziman û kultura me ji aliyê kultura 
zal û serdest ve metirsiya helandin 
û jinavçûnê li ser e, û wekî erkeke 
nîştimanî ya her takeke Kurd dizanin 
ku pirsa zimanê dayîkê û parastina wê 
girîng e, daka vegeşandin û parastina 
wê bidin. 

Bangewaza me: 

Navenda Alîkariya Hizbên Kurdistana 
îranê tevî pîrozbahiya roja cîhanî ya 
zimanê dayîkê li neteweya Kurd û 
neteweyên din ên îranê, bi rêz û hur- 
met ve, awiran li hewl û xebata dil- 
sojane ya ronakbîran û mamostayan, 
nivîskaran, lêkolînvanan û wêjevanên 
Kurd di Rojhilata Kurdistanê û 
navxwe ya îranê dide, ku serbarê 
gefan û karşikêniya dem û dezgehên 
hikûmetî, ji parastina zimanê xwe, û 
xizmetkirin û vejiyandinê xafil nînin. 







Agirî 


Hejmar (320) 


19 - 02-2018 


5 


S « A 

iyasi 


Ji serweriya neteweyî ve heya kolonîbûnê 


N: Kejal Hacî Mîrzayî 

Reftara sîstematîk ya hikûmetên yek 
li dû yekê ên îranê digel neteweya 
Kurd di Rojhilata Kurdistanê de, ref- 
tarek bûye ku li ser bingeha dagîrkari- 
yê û îstfimarê hatiye darêtin. Hekî 
em awirekê bidin dîrokê, ew rastiya 
ji me re eşkere dibe ku berî avanûna 
dewleta bi nav modern ya Kurd bi 
sedema hebûna mîmişînên xwe ve 
xwediyê curek ji serweriya aborî û 
siyasî bûye. Heya radeyeke zor jî di 
birêvebrina aboriya Kurdistanê de 
serbixwe dûr ji ferq û cadahîdanîna 
navendê bûye. Avakirina Komara 
Kurdistanê jî yek ji wan qwonaxan 
e ku Kurd xwestek û îradeya xwe ya 
neteweyî bi ser xwe de hakim dike, 
û serbixweyiya rêjeyî ya xwe cihgir 
dike, lê çi di qonaxa berî dewleta 
bi nav modern û çi jî piştî avabûna 
vê dewletê bi derba êrîşa serbazî û 
dagîrekariya xak ew serweriya siyasî 
ya Kurd ji Kurdan hatiye standin, û 
hatiye binpêkirin, ku di encam de di 
hemû warên jiyana siyasî û aborî û 
civakî û ferhengî de bi eşkere û bi 
awayekî cuda di navçeyên din refatr 
digel de hatiye kirin. 

Siyaseta paşxistin û ferqdanîna siyasî 
û aborî û asîmîlasiyona zimanî û 
kulturî ji taybetmendiyên pîlana van 
hikûmetên dagîrker bûn, ku li hem- 
berî vî gelî de hatiye kirin, û hebûna 
wan heya îro jî nîşana vê rastiyê ne ku 
Kurd û Kurdistan di rewşa îsi'imariya 
navxweyî de henaseyê dikêşe. 

Têgeha Kolonyalîzmê 

Astêr Hêmêl pirofisorê Almanî li kitê- 
ba koloniyalîzm: “Dîtingeheke teorîk” 
bi vî rengî koloniyalîzmê pênase dike: 
“Bingeha kolonyalîzmê hebûna van 
koloniyan e ku bi şêwazên curbicur di 
navçeyên din ên yek welatî de ji aliyê 
hikûmeteke dîktator ve bi rê ve diçe”. 
Ew bîrmend dibêje ku diyardeya 
koloniyalîzmê pêwendiya di navbera 
xelkê resen yên navçeyê yan welatekî 
ye digel piranî yan kêmaniyeke 


+ 'Jm 







derekî, ya 
êrîşkar. Di vê 
derheqê de 
her biryareke 
bingehîn 
ku rasterast 
bandora xwe 
li ser biyavên 
jiyana xelkê 
îstiTmarkirî 
hebe, ji aliyê 
dewleta dagîrk- 
er ve bi qa- 
zancê hikûmet 
û navendê tê 
derkirin. 


Diyardeya 
koloniyalîzm 
ji dîtingeha 
dîrokzanan ve 
çar awayên 
bingehîn hene 
ku di vir de hewl hatiye dayîn ku îşare 
bi yek ji wan wate îsyTimara navxw- 
eyî bê kirin. 

Çemka koloniyalîzma navxweyî bi 
wateya ne wekheviya pêkhateya si- 
yasî û aborî ye ku di encama siyaseta 
zal de, di nabera navçe û bajarên 
cur bi cur de tê qadê. Wate di çar- 
çoveya sînorên vî welatî û li jêr siya 
vê ne wekheviyê de, neteweyek dibe 
hesteya zal, û neteweyên din dikevin 
bindestiyê de. 

Koloniya navxweyî berhemhîner, 
xwedî û serçaweya serwet û sa- 
manekê ye ku ne tenê xelkê vê îzna tu 
cure mifahwergirtinek ji vê serwetê 
nine, belkû bi tewahî di berjewendiya 
navend û navçeyên derdorê wê, tê 
talankirin û dibe sedema asûdeyiya 
jiyana neteweya serdest, digel vê jî bi 
awayê yasayî û pilan jêre darêtî haşa 
ji hebûn û şunasa neteweyên bindest 
hem ji aliyê hikûmet û hem ji aliyê 
navendxwazan ve tê kirin, enacama 
vê cudahîdanînê dibe sazbûna hêlêkeê 
di nava navçeyan de, ku bi awayê di- 
yar û eşkere ne tenê berçaviya fîzîkî 

ya bajaran, ji hev cuda dike, belku di 
damezraweyên giştî de wekî sîstema 
perwerde û tendirustî, nexweşxane, û 
bendîxane û sermaydanîn, û ber- 
hemên kulturî û reftara hêzn leşkerî 
û sîstema dad û dadperwerî û .. .hwd, 
xwe nîşan dide, û herweha deshilata 
dagîrker bi hejmonîzekima wêna û 
pênase û berjewendiyên xwe, ji riya 
sîstema siyasî û kulturî ve çemk û 
têgehên xwe heya berjewendiya gişştî 
ya civaka dagîrkirî hildikêşe. Ew 
pênase û wêna piştî zalbûna cihgi- 
rbûna wan digîjin pêgeha awez ya 
tendumst, bi awayekî ku wekî gengaz 
a haşahilnegir guman tê de tunebe, û 
herwisa rewş jî wekî rewşekî xwezayî 
bê berçav. 

Dr. Xalid Xeyatî mamostayê zankoyê 
di beşa zanistên siyasî li ser vê 
baweriyê ye ku Kurdistan welatekî 
kolonalîzekirî ye. Ew bas ji îstiTmara 
navxweyî dike û dibêje ku Kurd wekî 
diyardeyeke siyasê di Rojhilata Kurd- 
isatnê de, di çi yek ji rûberên giştî de 
ku rasterast rûbereke civakî û aborî û 
siyasî û kulturî û berfirehiya pêwendi- 

ya rojane ye, deshilata herî biçûk di 
dest de nine, ku wisa bû Kurd wekî 
sebebeke heûnê di Kurdistana Rojhi- 
lat de diyardeyeke bi tewahî marjînal 
e, yanî li derveyî piroseya biryara 
siyasetê de ye. 

Dr. Xalid di semînarekê de bona derx- 
istina vê rastiyê bi belge ve îşareyê 
bi reftara rojane ya rejîma îranê ji bo 
helandina şunasa Kurdî dike û pê li 
ser vê dadigre ku Kurdistan welatekî 
koloniyalîzekirî ye û hewce ye ku 
têgeheke giştgîr bo pênaseya Kêşeya 
Kurd were amadekirin, diyar e ku 
pêşniyar bo pênaseyeke nû û darêtina 
pilaneke tejîtir ji bo vê pirsê li derveyî 
şarezayiya hizrî û cesareta nivîskarê 
van çend xetan e, lê li gora wan bel- 
geyên dîrokî ku li ser hinek ji welatên 
rizgarbûyî ji destê koloniyalîzm-bi 
taybetî koloniyalîzma navxweyî- li 
ber dest e, digîjin vê encamê, ku 
rizgariya neteweyî û pêngavhilgirtina 
micid bona avakirina dewleta Kurd- 
istanê tenê riya çareserkirin û derba- 
zbûna ji vê kêşeyê ye ku dehan sale 
serweriya siyasî û kerameta mirovî ji 
vî gelî standiye. 


Di pêşwaziya ji roja cîhanî ya zimanê 
dayîkê de bangewaza me ji bo hemû 
xortên gelê me di Rojhilata Kurdis- 
tanê de ew e: Roja cîhanî ya zimanê 
dayîkê bikin derfetek bona dengbil- 
indkirina li dijî serkutkirina zimanî û 
binpêkirina mafên neteweyî ên Kurd 
û pêkhateyên din ên îranê. Birêve- 
berên rejîma Komara Îslamî nêzî 

40 salan e heya li ser riya cîbicîbûna 
vê aliyê kêm ji mafên zimanî ên 


pêkhateya îranê jî, ku di yasaya 
bingehîn de hatiye, bûne asteng 
û rêgir, û ew yek kirine hêvinê 
bangewaza mohreyên xwe di bi nav 
hilbijartinan de, û bi vî rengî bi şi'ûr 
û xwesteka vê pêkhateya neteweyî û 
zimanî dilîzin. 

Em daxwazê dikin ku di rojên bê de, 
û bi taybetî di roja cîhanî ya zimanê 
dayîkê de, bi armanca mehkûmkirina 
stem û serkutkirina zimanî û neteweyî 


di îranê de, û bilindragirtina ziman û 
şunasa neteweyî ya xwe bibin yek- 
parçe çalakî. Çavnihêriya me ew e ku 
di zankoyan, xwendingehan, îdar- 
eyan, binke û navendên kulturî, torên 
civakî, di van ragehandinên ku dengê 
we digihîje wan, bi ew qasê eşkereyî 
û bivêrane nerazîbûn, û bêzariya xwe 
ji siyasetên zimanî û neteweyî ên 
Komara Îslamî nîşan bidin. Daxwaza 
me ji tev çîn û texên civaka Kurdis- 
tanê, mamosta, dersxwan,xwendekar 


û çalakên ferhengî û medenî ew e ku 
bi her awayekî ku ji dest wan tê, di 
pêşwaziya ji roja cîhanî ya zimanê 
dayîkê de, bi awayekî yekgirtî, û bi 
kiryar dengê xwe ên mafxwazane 
bilind bikin. 

Bi hêviya hindî baştir birêveçûna roja 
zimanê dayîkê di Kurdistanê de 
Navenda Alîkariya Hizbên Kurdistana 
îranê 








6 


19 - 02-2018 


Hejmar (320) 


Agirî 


S « A 

iyasi 


Dewletên rojavayî û Efrîn 



N: Selahedîn Çelîk 

Ew deyndarê Kurdan in. Di şikestina 
DAIŞê de para kurdan mezin e, mal 
û warê kurdan wêran bû, bi hezaran 
jiyana xwe ji dest dan. Bendewarî 
hesteke însanî ye. 

DAIŞ di bin çavdêriya sîxuriya Tirk 
de, ser Tirkiyê ve belavî dinyayê bû. 
Dezgeh, îro jî li ser kar e. Tenê nav 
diguhere. Bîrdozî û siyaseta dewletê, 
tundrewiyê diçîne. 

Dewletbûn dibe destûrmendiyek e. 
Binbariyên têkiliya dewletan, hene. 
Dewleta tirk, dê destûrmendiyê di 
binpêkirina zagonên navneteweyî de 
bi kar tîne. 

Bûyera Efrînê, ji pirsa Kurd tê. Birî- 
tanya û Frensayê ew pirs afirandin, 
Amerîka û Rûsyayê statuko parastin. 
Divê mirov navê pirsê eşkere bêje, 
nexwe êş dê xwe dubare bike. 

NATO dibe sedemê bêdengmayînê? 

Ma ji endamtiya Tirkiyê tiştek maye? 
NATO li himber Sovyetan (Rûsyayê) 
damezrandibûn. Iro Enqere ji Brûk- 
selê zêdetir, nêzî Moskovayê ye. 
NATO (xwedêgiravî) parêzvaniya 
demokrasî û azadiyan dike. Tirkiyeya 
îro? Desthilata Tirk, neyartiya wan 
nirxan dike. 

Em werin pirsa “parastina sînoran”. 

Kî êrîşî Tirkiyê dike? Ne ti kes. Ew 
êrîşî herkesî dike, him jî li derveyî 
“sînorên xwe”. Li Başûrê Kurdis- 
tanê, li Rojavayê Kurdistanê çi karê 
leşkerên Tirk heye?Mijar Sûrîye be, 
li seranserê tixûb têldirik, mayîn, 
qereqol, kozik hene, sîstema lazerê û 
elektronîk heye. Ev çend sal in, diwar 
jî tê avakirin. 

Rastiyê bi zanebûn xelet dixwînin. 
Herdu aliyên tixûb, Kurdistan e. Sînor 
li ser koletiya Kurdan çêbûye. NATO 
tixûbên kolonyalîst diparêze. îro jî 
derewê bi dinyayê didin xwarin û 
herwiha rê ji nîjadkujiyê re vedikin. 

Pirs, berjewendî ye. Di pişêsaziya 
leşkerî û aboriya Tirkiyê de para wan 
heye. Mixabin ne jiyana Kurdan, lê 
ew berjewendî li pêş in. 

Ji wan weye, ew dikarin Enqerê bînin 
qeysa berê. Berdêl jî, Kurd in. Divê 
mirov heqê vê tişta Erdogan bidê: Ew 
baş bi hevbendên xwe yên NATOyî 
dileyize. 


“Operasyona sînordar” 

Ev ji devê rayedarên NATO û YEyê 
Ewropayê nakeve. Çi ye ew? Êrîş, 
êrîşa dagirkeriyê ye. Êrîşî gelê Kurd 
dikin. Artêşa Tirk, bi Cîhadîyên kom- 
kujer û nîjadkujer re êrîş dike. 

Dîsa jî ew çima hişyariya “sînor- 
dariyê” didinê? Haya wan jê hebû? 
Ma Enqere divê NATOyê ji êrîşa xwe 
agahdar neke? Serê 2018ê di serdana 
Erdogan a Parîsê de, ev mijar hat ro- 
jevê? Heke Enqerê sozê “operasyona 
sînordar” dabe wan, diyar e ku careke 
din ew wan dixapîne. 

“Teror” dibe mehne? 

Ew deq li PKKê dane. Herkesî pêve 
girê didin, herwiha deriyê her guneh- 
kariyê vedikin. Lê dewleta netewekê 
dikuje, ma ti navî heq nake? 

Ma ew destûrmendiya dewletan heye, 
ku deqa terorê li dijberê xwe bidin? 
Em bêjin yekê kir, çima yên din wê 
dişopînin? 

Ma êdî çi wateya pîvanên navnetew- 
eyî ma ye? Herkes ji yên din re dibêje 
“terorîst”. Heyabêjî tevlîhevî! Hiz- 
bullaha Libnanê bo DYAyê terorîst 
e, lê ew berdilê Tehranê û hevbendê 
Moskovayê ye. 


Enqere bi Ewropayê dileyize. Dibêje, 
ew “êrîşî terorîstên PKK, PYD, YPG 
û DAIŞê” dike. Çima DAIŞ? Ma ew 
ne rêxistina te ye? Balkêş e, HSDya 
hevbendê DYAyê (vêga) tevlî nake. 
Enqere dikare her tiştî bêje, lê tê. 
Çima yên din? 

Kî çi bêje bila bêje, ev eşkere ye: 
Dewleta bi sedemên nîjadperestî êrîşî 
netewekê dike, navê terorîstiyê bi 
zêdeyî heq dike. Yên piştgirî didinê jî, 
ji şermezarkirina dîrokê nafilitin. 

Ma Ewropa ne dara bin xwe dibire? 

Ewropa hêlîna mafên sivîl e. Bi wê 
destûrmendiyê, destê xwe dirêjî êşên 
welatan dikir. Bêguman bi berjew- 
endiyên emperyalîst re gêrekirî. Dîsa 
jî ew hestyarî, ji bo gelan hêvî û 
ewleyiyek bû. 

Dinya guherîye. Bandora navêndên 
din zêde dibe. Bi taybetî Moskova, 
Enqere û Tehran, hinardeya nirxên 
dijî demokrasî û mafên mirovan 
dikin, him bi hêza çekan. 

Ewropa çiqas diçe gava paş tavêje. 

Di bûyera Efrînê de ji berpirsiyariyê 
direve. Bertek heye, lê têrê nake. Ro- 
jhilata Navîn ji dest here, otokrasiyê 


jixwe berê xwe daye Ewropayê. Li vir 
û wir, YE qereqolên xwe winda dike. 
Encameke din, baza nîjadperestiyê ye. 
Ewropa nikare di rikeya cam de xwe 
biparêzê. Efrîn ne bûyereke ji rêzê ye. 


Du kongre 

Li Soçî zilamê Moskova, Enqere û 
Tehranê civiyan. Kurd tinebûn. PYD 
nexwestin, baş bu ku ew nexwestin. 
ENKS ji ber êrîşa Erfînê neçû, baş bû 
ku ew neçû. Biçûna jî, tiştek bi dest 
nedixistin. Ji wan platforman nan 
demakeve. 

Yek destkeftiya kurdan çêbû: Li ber 
yekîtiyê mehne neman. 

Kongreya CHPê çêbû. Min li encam- 
nameyê nêrî. Bo Kurdan ev digot: 
“Pirsa kurd, li ser bingeha hemwelati- 
ya wekhev û di çarçoveya yekîtiya 
neteweyî û lihevkirina civakî de wê 
bê çareserkirin”. 

Çîroka berê ya Kemalîst. Heke bi wê 
rê çareser bûbûya, çima wê ji 1920ê 
heya 2003yê we ew çareser nekir? 

Kurd gellek xeletiyan dikin, lê tiştek 
rast kirin; ji CHPê dûr dimînin. Ji 
bêhişên evîndarê kujerê xwe, jixwe ez 
bêhêvî me. 

Nerîna 

Lîderan 



Jim Mattis: “îran sebeba 
hemû pirsgirêkên Rojhilata 
Navîn e”. 



Zaybirt: “Siyaseta îranê 
di Sûriyê de dibe sedema 
geşkirina agirê şerê navxw- 
eyî di Sûriyê de”. 



Nesrîn Ebdulla: 
“Artêşa Turkiyê gaza Sarînê 
li dijî Efrînê bi kar tîne”. 



Rûhanî: “Em jî daxwaza 
referandomê dikin!!”. 


Kebûdwend: Dibe Erdoxan bi tawana şer û cinayetên dijî miro- 

vahiyê bê dadgehkirin 



M ihemedsidîq Kebûdwend çalakvanê mafê mirovan û avakerê Saziya 
Berevankar a Mafê Mirovan a Kurdistanê, di daxuyaniyekê de, rexne 
ji vêjdanên razayî yên cîhanê girtiye û gotiye ku çima wan li hemberî êrîşên 
Dewleta Turkiyê yên ser bajarê Efrîn a Kurdistana Sûriyê de bêdengî hilbija- 
ritine. 


Avakerê Saziya Berevankar a Mafê Mirovan a Kurdistanê, ji xwedîvijdanan dax- 
waz kir da ku dawiyê bi wê bêdengiya xwe li hemberî êrîşên dewletaTurikiyê yên 
ser bajarê Efrînê bînin. 


Di beşeke din a vê daxuyaniyê de hatiye ku: Erdoxan desthilatdarê dewleta Turi- 
kiyê, di çend salên derbazbûyî de, bi perwerdekirin û şandina girûpên terorîstî yên 
weke DAÎŞTyan ji bo nav welatên weke îraq û Sûriyê de, dest di kuştina hezaran 
hevwelatiyên bêtawan ên Kurdên Sûriye û îraqê de hebûye, û herwisa bi awayê 
çalak di vê piroseyê de çalak bûye. 


Desthilatdarên xeyalbaf yên dewleta Turikiyê, bi komkirina girûpên weke :Girûpên 
“DAÎŞ”, “El-Nesir” û “El-Qa'îde” û herwiha hindek kirêgiritî û cinayetkarên ku ji 
ber cinayetên ku encam dane revîne, kom kirine û dubare ev terorîstane ji bo Rojavayê Kurdistanê û li jêr rêniwîniyên ras- 
terast yên artêşa dagîrker a xwe de şandine, û oporasyona cinayetkarane a nû li dijî Kurd di welatê Sûriyê de dest pê kiriye. 


Artêşa dagîrker a Erdoxan û girûpên terorîstî yên hevalbendên wî, di heyama 18 rojên derbazbûyî de, sedan kes û xelkên 
bêtawan û bê mal û hal a kantona Efrînê di xwînê de, sor kirine. 


Mixabin xelkê Kurd bi sebeba nebûna piştevanekî fermî û navneteweyî di asta cîhanî de, û nebûna nûneran di NY û her- 
wiha nebûna dewleta xwe di Rojhilata Navîn de, zêdeyî 100 salan e ku bûye êxsîrê hindek dewletên destnîşankirî û herwisa 
bûye qurbaniyê danûstandinên nedadperwerane di deverê û cîhanê de . 


Rejîma îranê gefan li medyayên dijberî xwe dixwe 


R ejîma Îslamî a îranê, ji bo 

dirustkirina şerê derûnî, bi ge- 
fxwarinên li medyayên dijberî xwe 
ragehandiye ku, hewce ye kanalên 
girêdayî Sapaha Pasdaran bêne 
naskirin. 

Li gora nûçeya gihîştî malpera 
“Kurdistanmedia”yê, heyameke ku 
rejîma axûndî bi armanca jinavbirina 
yekîtî û tebahiya di navbera xelkê 
Kurd de, dest bi çêkirina şerê derûnî, 
di torên civakî de kiriye, da ku bikare 
torên civakî bi qazanca xwe îdare 
bike. 

Nûçegihanê malpera 
“Kurdistanmedia”yê bas ji vê yekê jî 
kiriye ku, bi zêdebûna kanalên Kurdî 
û bi belavkirina postêr û nivîsên çewt, 
dixwazin ku ev baweriya xelkê Kurd- 
istanê ku ji dest dane, dubare bi dest 
ve bînin, lê ewa xeyaleke xav e di 
mejiyê caş û kirêgiritiyên rejîmê de, û 
bêguman xelkê Kurdistanê li hemberî 
wan kiryarên rejîmê de, bê helwêst 
namînin. 



“Dengê Nîştiman”, “Ufuq Kurdistan”, “Kurd Today”, “Nasyonalizma Kurd”, 
“Şarekem Dîwandere”, “Axerîn Xeber”, “Paygaha Xeberî a Hewall”, “Zirêbar 
Xeber”, “Rûdaw”, Şarekem Sine û Kurdnews”, dehan malperên din, hemû ji 
aliyê hin kesên girêdayî rejîmê ve têne birêvebirin. 

Nûçegihanê malpera “Kurdistanmedia”yê, herwiha tekez jî kiriye ku, di heyama 
referandoma serbixweyiya Kurdistana Başûr de, wan kanal û malperên girêdayî 
rejîma îranê, bi awayê berdewam hewla diruskirina şerê derûnî di torên civakî 
de dane, û dixwastin ku, rewşa siyasî a navxweyî Kurdistanê, bi qazanca xwe 
tewaw bikin. 


Nûçegihanê malpera 
“Kurdistanmedia”yê, di doma rapora 
xwe de bas ji vê jî kiriye ku, ji bo 
hemû hevwelatiyan eşkere û zelal e 
ku, kanalên bo mînak, “KurdPress”, 


Hevdem di çend rojên derbazbûyî de, qelemfiroşên girêdayî rejîmê, digel “Mi- 
hemedhusên Şahrûdî”, nûnerê weliyê Feqîh, di bajarê Sine de civîn pêk anîbûn, û 
bi fermî ragehandibûn, dibe li dijî medyayên dijberî rejîmê, bi taybet medyayên 
girêdayî Partiya Demokrat a Kurdistana îranê, û Komelê bisekinin. 

Roja “22'ê Behmen”ê jî xelkê li dijî Xamineyî diruşm dan 


H erçend ku rejîma îranê wekî hemû carê bi firt û fêl û xapandinan, û bi gefxwa- 
rina li hemû tex û qatên welat wate bizorê karî xelkekî bîne pêşberî kamêrayan, 
û wisa nîşan bide ku xelk pê re ne, lê dîsan jî di gellek ciyan de xelkê li dijî rejîm 
xwepêşandan kirin. 

Roja borî di parka Milet a Meşhedê de, hinek ji ciwanên vî bajarî digel hêzên garda 
dijîşoreşê tûşî şer û pevçûnê bûn. 

Di dema axavtina Rûhanî de jî, xelkê li dijî navbirî diruşm dan, û ew wekî derevker 
bi nav kirin, û di gellek nuqteyên Tehranê de diruşmên Mirin bo dîktator dan. 

Di Refsencanê de jî xelkê seba hebûna bêkarî û hejariyê li dijî rejîmê gellek 
diruşmên tund dan, û ew rejîm wek sebebkarê hebûna hejarî û bêkariyê bi nav kirin. 

Di rastî de deshilatdarên vê rejîmê dengê xelkê nerazî bihîstine, lewra jî ji tirsê heri- 
fîna sîstema xwe bi qewl û sozên derevîn dixwazin temenê xwe yê biyom dirêj bikin. 

Berî 22'ê Behmenê Elem El-huda pêşnimêjê Meşhedê bo rakêşana xelkê bo nava meşa 22'ê Behmenê ragehandibû ku, li ser bingeha dersên Qur'anê dibe xelk di meşa 
22'ê Behmenê de beşdariyê bikin. 



Rohanî jî berdewam radigehîne ku kêşeya xelkê siyasî ye, û Xamineyî û banda wî tawanbar dike, û berevajî Xamineyî û banda wî jî kêşeya serekî ya xelkê kêşeya 
aborî didin nîşandan, û bi vî awayî xwe bêguneh nîşan didin. Ew jî didemekê de ku wêneyên wî di nava agirê kerb û kîna xelkê welat de dişewite, lê wî xwe kerr û kor 
kiriye û dengê xelkê nabihîse, û tenî wî xelkî wekî xelkê welat bi nav dike, ku li ber xwarina keyk û sandîsan di rêûresmên wan de beşdar dibin. 


Nûçegihanekê bi sedema givaşên hêzên ewlehiyê yên rejîma îranê, warê xwe bi cih hêla 


N ûçegihana Ajansa Nûçegihaniya 
“Mukriyan”ê bi sedema givaşên 
hêzên ewlehiyê yên rejîma Islamî a 
îranê, neçar ma welat bi cih bihêle. 

Ajansa Nûçegihaniya “Kurdpa”yê, 
di raporekê de belav kiriye ku, 
“Nîştiman Esedî” temen 33 salî û 
nûçegihana Ajansa “Mukriyan”ê, bi 
sebeba givaşên hêzên ewlekariyê yên 
rejîma îranê, neçar ma da ku di yek ji 
welatên cîranê îranê de akincî be. 


Wê nûçegihana jin a Kurd di gotûbêja 
digel Ajansa “Kurdpa”yê de, tevî 
piştrastkirina vê nûçeyê da zanîn ku, 
ev çend caran bi sebeba çalakiyên 
medenî û nûçegihanî ji bo îdareya 
îtila'ata bajarê Mehabadê hatibû 
gazîkirin, û cara dawiyê jî ev neçûye 
bo vê îdareyê, û ji ber givaşên 
îtila' atê neçar ma da ku welat bi cî 
bihêle. 

“Nîştiman Esedî” herwisa gotiye 


ku: “Wê berevajiyê dawxaza îdareya 
îtila'ata bajarê Mehabadê, ji çûna vê 
îdareyê xwe parastiye, û hewisa tekez 
jî kiriye ku, wê bi bê destûra nivîskî 
a dadgehê nexwastiye serdana wê 
navenda hikûmetî bike”. 

îdareya îtila'atê di 5'ê Rêbenda 
1396'an de, di pêwendiyekî telefonî 
de, ji bo cara duyem ji Nîştiman Esedî 
daxwaz kiribû da ku, bi armanca 
lêpirsînê serdana wê îdareyê bike, 


lê Nîştiman Esedî jî berevajiyê wan, 
ew daxwaza vê navenda Ewlehiyê 
ya rejîmê red kiriye, û ji çûna bo vê 
îdareyê xwe parastiye. 

Nîştiman Esedî di bajarê Nexedê de 
hatiye dinê, û di bajarê Mehabada 
Rojhilata Kurdistanê de jî akincî bû, 
navbirî di warê mafê mirov û mafê 
jinan de çalak bû, û zêdeyî yek salî bû 
ku weke nûçegihana Ajansa Nûçegi- 
haniya Mukriyanê çalakî encam 
didan. 


Barên qaçax yên berpirsên rejîmê hatine giritin 


D i sînorên bajarê Merîwanê de, 
du barên qaçax hatine giritin, û 
xwediyê wan barên qaçax jî berpirsên 
rejîmê ne. 

Li gora nûçeya gihîştî malpera 
“Kurdistanmedia”yê, di sînorê 
“Başmax” a girêdayî bajarê 
“Merîwan”ê, 5 kantînêrên bar ji aliyê 
hêzên îtila'ata Sapaha Pasdaran a 
rejîmê ve hatine giritin, û du ji wan 
kantînêrên bar yên “Mensûr Muradî” 
yê bi nav nûnerê bajarê Merîwanê di 
meclisa rejîmê de ne, û 3 barên din 
jî yên fermanderê hêza Întizamî a 
rejîmê, di bajarî Merîwanê ne. 

Nûçegihanê “Kurdistanmedia”yê, 
di vê derheqê de eşkere kiriye ku, di 
hayamekî de ku, hemû sînorên kol- 
berî yên bajarê Merîwanê hatine dax- 
istin, û rê nadin da ku tu hatûçûnek di 
wan sînoran de bê encamdan, lê ber- 
pirsên rejîmê barên qaçax yên xwe di 



wan sînoran de derbaz 
dikin.Ev kantînêrane 
ji aliyê hêza Sapaha 
Pasdaran ve hatine 
giritin û heyanî niha 
jî zelal nebûye ku di 
nava baran de çi bûye, 
lê zelale ku ev encama 
karê Spaha Padaran 
curek tolstandin ji wan 
du kesan bûye. 

Hindek çalakvanê 
warê siyasî dibêjin ku, 
encama wê karê Sa- 
paha Pasdaran piştî wê 
hatiye pêş ku, nûnerê 
rejîmê û fermandarê 
hêza Întizamî hazir 
nebûne da ku pişkek 
ji qazanca wan barên 
qaçax bidin bi Spaha 
Pasdaran, û ewan jî ji 

bo tolstandinê, dest bi ser wan baran de giritine.Berpirsên rejîma îranê di sînorên Kurdistan de, bi encamdana karên qaçax 
û gendelî di gumekê de, zêdetirîn dahatê dest xwe dixin, û xelkê deverên sînorî jî di rewşa herî hejariyê de dijîn û neçarin bi 
kolberiyê û di rewşên herî xirab de, dahata jiyana xwe dabîn bikin. 

R eportêra taybet ya NY ya bo karûbarên mafê mirovan a îranê, bi sedema 
ravestana dil di temenê 66 saliyê de çû ser dilovaniya xwe. 

Li gora raporên medyayî yên Pakistanê, roja Yekşemî 22'ê Rêbendê, “Asme Ce- 
hangîr”, di temenê 66 saliyê de bi sedema ravestana dil, di yek ji nexweşxaneyên 
bajarê “Lahur” a Pakistanê de, çû ser dilovaniya xwe. 

Digel bidawîhatina devreya “Ehmed Şehîd” weke reporterê taybet yê mafê miro- 
van, “Asime Cehangîr” jî weke cihgira navbirî hatibû destinîşan kirin. 

“Asime Cehangîr” di heyama salên 2004'an-2010'an de, weke reportera mese- 
bên azad û bîrûbaweriyan çalakî encam dane, û çend caran jî derheqê binpêkirina 
mafên Behayiyan ji aliyê hikûmeta îranê ve, rexne li vê hikûmetê giritibû. 

“Asime Cehangîr” parêzereka bihêz a mafê mirov û çalaka lîberal di Pakistanê 
de bû, û navbirî yek ji rêberên “Tevgera Parêzeran” a welatê Pakistanê bû, û di 
heyama salên 1983'an-2007'an de, di girtîgehê de bûye. 



/v 

Piraniya xelkê Iranê ji vê 
rejîmê bêzar in 


L i gora lêkolîn û rapirsi- 
yekê ku ji aliyê rejîmê 
bixwe ve hatiye kirin, %75 
a beşdaran di vê rapirsiyê 
de ji rewşa aborî û siyasî di 
navxwe a îranê de razî nînin. 

Ew rapirsî ji aliyê navenda 
wergirtina bîrûrayên dersx- 
wanên îranê (ÎSPA) ve hatiye 
encamdan, û encama rapirsi- 
yê di civîna navenda lêkolîna 
stratejîk a serkomariyê de 
bas jê hatiyekirin, ku di vê 
civînê de rawêjkarê serkomar 
û komeke aborîzan û civak- 
nasan beşdar bûn. 

Ew rapirsî di nava 4 hezar 
û 499 kesên serveyî temen 
18 salî, û di 11 parêzgehên 
îranê de hatiye encamdan, 
û derheq encam û zanyari- 
yên vê rapirsiyê Mihemed 
Aqasî berpirsê ÎSPAyê rage- 
handiye ku nêzî 75 ji sedî a 
beşdarbûyiyan di vê rapirsiyê 
de ji rewşa jiyan û azadiya di 
îranê de nerazî ne. 

Wê navendê encama vê 
rapirsiyê derheq sedema 
hatina ser şeqaman û ser- 
hildanên nerazîbûnên xelkî 
ên Befranbara îsal bi vî 
awayaî ragehandiye: %31 a 
beşdaran xwerisk, %69 di 
encama rewşa xirap ya aborî 
û bêkarî, %30 li ber gen- 


deliya malî û îdarî, %20 
.6 li ber nedadperweriytê, 
% 13.5 li ser destêwerdan û 
plapiştiya rejîmê ji welatên 
wekî Sûriyê û Felestîn û 
%9.7 li ser nebûna azadiya 
ramanê û %2.3 bi sedemên 
din”. 

Hêjayî basê ye ku li 
gora rapora rêkxirawa 
navdewletî û navendên 
parêzgarî ji demokra- 
siyê, rejîma îranê di rîza 
rejîmên herî daxistî ên 
cîhanî de ye, û hemû 
navendên lêkolînê û her- 
wisa Saziya Deng û Reng 
ya îranê zanyariyan di 
berjewendiya vê rejîmê de 
belav dike. 

Lê dema ku rapirsiya 
rejîmê bixwe bas ji vê dike 
ku %75 a xlkê ji vê rejîmê 
bêzar in, êdî bi baldana bi 
vê rastiyê ku di îranê de 
netewyeên Kurd û Ereb û 
Azerî û Tirkemen û Belûç 
ku piraniya nifûsa îranê 
pêk tînin, rastî bêpariyeke 
zaf, û çewsandinê hatine 
û hekî rapirsiyeke azad 
yan referandome di bin 
çavdêriya NY de bi rê 
ve here, bi xatircemî ve 
piraniya xelkê dengê NA 
wê bidin vê rejîmê û hemû 
amar û zanyariyên çewt ên 
rejîmê wê eşkere bin. 


Nesrîn Ebdullah: Artêşa Turkiyê gaza Sarînê li dijî 

Efrînê bi kar tîne 


B erdevka fermî ya 
Yekîtiya Paras- 
tina Jinan li Rojavaya 
Kurdistanê, di civîna 
ku digel Parlemanter û 
rojnamevanên welatê 
Sw'îdê pêk anîbû 
îlan kir, ku Turkiyê di 
Efrînê de komkujiyê 
encam dide. 

Berdevka fermî ya 
Yekîtiya Parastina 
Jinana, “Nesrîn Ebdul- 
lah”, ragehand ku ev 
êrîşa Artêşa Tur- 
kiyê li dijî pirensîpên 
navneteweyî ne, û got 

ku ev tometên dewleta Turkiyê hemû pûç û derev in, herwiha navbirî got, bilaTurkiye destêverdanên 
Yekîtiya Parastina Gel di nav axa xwe de îsbast bike. 

Navbirî got bajarê Efrînê cihê girûpên etnîkî û olî yên curbicur e, û Efrîn stargehek e, û ji bo hemû 
xelkê Sûriyê jî sembola aştiyê bû, lê dewleta dagîrker aTurkiyê, ku yek ji endamê Saziya “NATO” 
yê ye, di 20 rojên derbazbûyî de li hemberî çavên hemû cîhan û bi çekên “NATO”yê êrîşê ser Efrînê 
kiriye. 

Herwisa Nesrîn Ebdullah bas ji vê jî kir ku hindek belge hene ku nîşan didin, artêşa dagîrker a Turi- 
kiyê, di êrîşên xwe de, gaza Sarînê hatine bi kar aniye. 

Navbirî herwisa zêde kir ku dewleta dagîrker a Turkiyê bo vê ku êrîşên ser Kurdan bike, bi avêtina 
rakêtan bo nav bajarên xwe yên weke “Kilîs” û “Rêyhaniye” mahneyan ji bo êrîşên xwe dirust dike. 
Herwisa got ku hêzên dagîrker yên Turkiyê weke DAÎŞê, di Efrînê de cihên dîrokî, enbara ava wex- 
warina bajêr kirine armanca êrîşên xwe, heta xwendingeh û kilîseyên Mesîhiyan jî bombebaran dike. 
Di vê civîna çapemaniyê de, “WALTER MOTT” nûnerê partiya KesK û endamê komîsyona 
karûbarêb derve yê Sw'îdê di parlemantoya wî welatî de, êrîşa artêşa Turkiyê bo ser bajarê Efrînê, 
wek binpêkirina yasayên navneteweyî da zanîn, û pişevaniya xwe ji hêzên “YPG”, û “YPJ” îlan kir 
û herwisa ji welatê Sw'îdê ,û Yekîtiya Eropayê û Şêvra Ewlehiyê a saziya NY daxwaz kir da ku li 
hemberî terorêzma dewleta Turkiyê bêdeng nemînin. 

Hêjayê basê ye ku, hêzên YPG û hêzên YPJ duh du hêlîkoptêrên Turkiyê xistin xwarê, û di van 
hêlîkopteran de 11 kes hatin kuştin. 

Çend leşkerên Tirkiyê jî di şer û pevçûnên di sînorên Tirkiyê de hatin kuştin. 

Serbarê van hemû êrîşên duyem Hêza Natoyê, Hêşta jî Tirkiye tenê di çend gundên sînorî de kariye 
bê pêş, ku ew yek serkevtineke gellek mezin e bo hêzên Rojavaya Kurdistanê û berxwedana wan 
cîhan heyrîmayî kiriye. 

Romana Qurbaniyên Gunehkariyê bi zimanê Kurdî derket 


R omana nivîsakarê Kurd Heysem Hisên, ku sala 2009an, bi Zimanê Erebî bi sernavê u Qur- 
baniyên Gunehkariyê”ji aliyê Weşanxaneya el-Tekwîn ve li Şama paytexta Sûriyê derket, 
destpêka sala 2018an li Amedê, ji aliyê Weşanxaneya J& J ve, bi Zimanê Kurdî jî derket. 

Nivîskarê kurd Xalid Cemîl Mihemed, ev roman, bi semavê Qurbaniyên Gunehkariyê ji Zimanê Erebî 
wergerandiye Zimanê Kurdî. 

Wergera bi xwe “Girewên Gunehkariyê” ye, lê wergêr bi hevahengî ligel romanivîs, li şûna vê yekê 
Qurbaniyên Gunehkariyê hilbijart, ku ew sernavê wergerê be. 

Romana Qurbaniyên Gunehkariyê behsa pirsgirêk û kêşeyên sînorê navbera Serxert (Bakurê Kurd- 
istanê) û Binxetê (Rojavayê Kurdistanê) dike. Behsa rehendên wan ên siyasî, olî, hizrî û civak dike. 

Hejmarek ji kesayetiyan vê peyama romanê hildigirin û dibine serî. Hinek ji van kesayetiyan xwe neçar 
dîtin ku vî sînorî qebûl bikin. Hinekan jî ev sînor, bi hemû astegiyê wî, derbas ki, lê gelek kesan jiyana 
xwe li ser vî sînorî jidest da. 

Di encama vê dabeşkirina cografî de, di navbera du parçeyên yek zeviyê de, dabeşûneke civakî hatibû 
dimstkirin. Li her aliyekî ji wê cografyaya dabeşkirî, li bakur û başûrê sînor, Kurd hatibûne dabeşkirin 
û vê rewşê berdewam kir. Di nav wan de, têlên rêsayî, zeviyên mînan hebûn, ku di nav wan mînan de 
gelek kesan xwestin sînor derbas bikin, lê bi sedema teqîna mînan, jiyana xwe jidest da. Di nav wan 
de, dîrokek ji çîrokên bêdawî heye. Lê bi ser vê tevî de jî, roman nîşanê bi bûyer û hevpeymaniyên 
mezin dike, ku li ser serê wan hatine kirin. Bi taybetî ew kesên ku hatine piştguhkirin û perwîzkirin. 

Ew mirovên ku guhdan bi arezû, xewn, hêvî, êş û azarên wan nehate kirin, lê di encamê de, bandora vê 
rewşê tevî li ser jiyana wan dibû. 

Di romana Qurbaniyên Gunehkariyê de, parçeyek ji zemîna berfireh, hatiye piştguhkirin. Ewqase bûyer 
û tevger li ser rûyê wê zeviyê pêk dihatin û pêk tên.Pîrejinek bi navê Xatûnê kesayetiya sereke ye, di 
romanê de. Xatûnê tevî herdu zarokên xwe, ji aliyekî sînor, berê xwe dide aliyekî din. Ji Serxetê diçe 
Binxetê, ji bo ku wan herdu zarokan ji gelek ziyanan biparêze. 

Xatûnê bi dehên salan çîroka xwe ji her kesî vedişêre. Naxwaze dema bûrî bîne bîra xwe. Lê li mirinê, 

Xatûnê ji neviyê xwe re behsa çîroka koçberbûn û wexerbûna xwe ya ji neçarî dike. Xatûnê deriyê 
qonaxekê vedike, ew jî dîroka nifşekî ji Kurdên dabeşbûyî ye, li ser du aliyên sînor. Di romanê de ew 
derî li ser gelek babet û wateyan vekirî dimîne. 

Romanivîs Heysem Hisên 1978) li bajarê Amûdê yê Rojavayê Kurdistanê jidayîk bûye. Li bajarê Edinburgh, li Brîtanyayê bicih bûye. Damezrêner û rêveberê malpera 
“alriwaya.net” e. Endamê Komeleya Nivîskarên Brîtanî ye. Endamê Yaneya Pênûsa Skotlandî ye. Hejmarek ji berhemên wî yên weşandî hene, ji wan jî: Derziya Tirsê, 
Aram Tuxmê Êş û Azaran, (Giyayekî Ziyandar ji Buhiştê, Roman û Jiyan û Romanivîs li Daholên Cengê dide”. Rûdaw 




Ferhenga Japonî — Kurdî derket 


F erhenga Japonî - Kurdî ku ji aliyê Komeleya Dostaniya Japonya û 
Kurdistanê ve hatiye amadekirin, ji weşanên Nûbiharê derket. 

Sekreterê Komeleya Dostaniya Japonya û Kurdistanê Vakkas Çolak ji Rûdawê 
re ragihand, dema ku li Japonyayê dijiya, dîtiye ku li ser zimanê Kurdî ti xebatek 
tine ye û fikra amadekirina ferhengek hatiye bîra wî. 

Vakkas Çolak dibêje: “Min li Japonyayê di warê zimanê Kurdî de tenê du 
pirtûk dîtin. Yek ji wan, pirtûkeke rêziman a bi zaravayê Soranî ku ji aliyê 
akademîsyekî zimanê Farisî ve bi devoka Kirmaşanê hatiye nivîsandin. Ya 
duyem jî, ferhengek bû ku ji zimanê Erebî hatibû wergerandin, ew ferheng di 
sala 1980Î de tenê carek hatiye çapkirin û niha li bazarê tine ye.” 

Li zanîngehên Japonyayê daxwaza zimanê Kurdî 

Çolak diyar kir ku li zanîngehên Japonyayê weke derseke hilbijartî perwerdeya 
zimanê Kurdî tê xwestin, lê ji ber ku mamoste û pirtûkên perwerdehiyê tine ne 
ev yek pêk nayê û got: 

“Bi taybetî li Zanîngeha Zimanên Biyanî ya Tokyoyê daxwazeke bi vî rengî 
heye. Berî niha li zanîngehên Takushoku, Osaka û Kyoto jî daxwaza perwerdeya 
zimanê Kurdî hebû, lê ji ber van sedeman ti car pêk nehat.” 



Li ser xebata ferhenga Japonî - Kurdî 
jî Vakkas Çolak destnîşan kir: “Ev 
xebata ferhenga pirziman, berî niha 
ji aliyê Nûbiharê ve weke Kurdî 
(Zazakî-Kurmancî-Soranî), Tirkî, 
Farisî û Ingilîzî hatibû çapkirin. Min 
jî ligel hevalan, beşên Tirkî û Farisî 
derxistin, bi alfabeya Japonî û Latînî 
û herwiha kurtasiya rêzimana Kurdî 
ya bi zimanê Îngilîzî ya Baran Rizgar 


jî lê zêde kir û me da ber çapê.” 

Çolak eşkere kir ku ew dixwazin li 
Zanîngeha Selahaddin a li Hewlêrê 
kurseke zimanê Japonî vekin, lê ji 
ber pirsgirêkên siyasî û aborî nek- 
arîne vê daxwaza xwe bi cih bînin 
û got: “Pirtûka ku em niha amade 
dikin, di asta akademîk de dê bibe 
yekem pirtûka rêzimana Kurdî ya 
bi zimanê Japonî. Herwiha me bi 
zaravayê Soranî pirtûkeke axaftina 
rojane amade kiriye ku têde ferhen- 
gok jî heye. Armanca me ew e ku em 
vê xebata xwe, piştî ku hinekî din jî 
li ser bixebitin, di meha Nîsanê de 
derbixin.” 

Vakkas Çolak niha zimanê Kurdî fêrî 
14 Japonan dike ku yek ji wan roj- 
namevan, du jî mamoste ne û herwiha 
beşdarî xebatên siyasî, civakî û çandî 
yên navbera Kurdistan û Japonyayê 
dibe. Rûdaw 

Zimanê Kurdî I Tiştonek 


Qursên Kurdî, A. Karabax 


Ma qey fîl tevî wê laşgirsiya xwe jî bextiyar in? Siltanê Fîlan bi xwe jî 
ne bextiyar e. Helwêsta ku dê gêrîkan bextiyar bike ew e ku divê gêrîk 
ji bo Siltanê fîlan bi canfedayî bixebitin, bixebitin û dîsa bixebitin û ji 
bo Fîlistanê,canê xwe fedayî birayên xwe yên gêrîk bikin. Wan, ji tiştên 
ku gêrîkan ji bo fîlan û Siltên dikirin, bê rawestan her nimûne didan. 


Bele, gerik de bubuna fil ji, ji xwe ew filen lanetlehati bun. Her gerik ji 
berê de fîlek bû, lê lanet li wan hatiye û wiha wek gêrîkan hatine piçûk- 
kirin. Her gêrîk bi xebatê û bi destûra Siltên dikare bibe fîlek. Belê, bi 
destûra Siltên... Siltan dikare fîlîtiyê bide her gêrîkê jêhatî. Gêrîk dikarin 
bi destûra Siltên bibin fîl. Lê ew dikarin bi tenê, bi qasî gêrîkan bibin fîl. 
(Siltanê Fîlan, Y. Kemal) 

Ev peyv hoker in : Ne, bextiyar, qey, bi canfedayî, dîsa, bê, belê, berê, 
wiha, 

bi xebatê, bi tenê, bi qasî ... 


Qursên Kurdî, A. Karabax 


1A) Beşên Hokeran : 

Hoker, li gor çawanî û erkên xwe li pênc beşên bingehîn dabeş dibin : 
1. Hokerên çawaniyê(çawanî, wesfîn) : 


a. Piraniya peyvên van ji rengdêrên wesfîn pêk tên. Ji aliyê peyvsaziyê 
ve ev, bi giştî bêguhartin bikar tên û çawaniyên çalakiyan didin nasîn. 

b. Bo kifşkirina peyvên wan, pirsên bi (çawa/çawan, çilo/çiton, çi, hwd) li 
lêkerên pêveberî tên kirin. 


Ji hokerên çawaniyê : Dereng, zû, tenê, bi tenê, bi misogerî, bêşik, te- 
qez, bêguman, tavil, edîbane, evdalkî, hêdî hêdî, lez, bi lez, wirane, hwd. 

a. Ji wan ên ku bi alikariya daçekê(bi) çêbûne : Bi lez, bi misogerî, bi 
tenê. 

b. Ji rengdêrên çawaniyê yên bingehîn : Bilind, biçûk, mezin, xweşik, 
hwd. 

Mînak 515 : Hokerên çawaniyê : Çend bikaranîn : 

a. Gulçîn hêdî hêdî dimeşiya. b. Rojda û Nalîn bi lez dimeşiyan. 

c. Niha ev keç bi tenê dixebite. ç. Gul û Gulçîn xweşik dikenin. 



- Rêwiyekî reqî rinyaw e, le 
lêwî lêr û lêr e warekî, rêwî lo 
lêrî delûrî, lêrr lo rêwî delûrî. 

- Sed derzî du sed derzî, be 
kunî derzî daykim da bezî. 

- Sirk e sûrî betatî, xarim dayê 
be satî, sirkem xuward sil 
becêma. 

- Sê sebete be awê da hatin, 
yek gû, yek mû, yek tû, le gûy 
bezîm, le mûy bezîm, tûy de- 
gezim, qepim da le gû, çingim 
da le mû, leqim da le tû. 

- Şaxu gir û gundûr, têrr sipiya 
kujî sûr, yêx ker, yêx cil, 

yêx cilhûr. 

- Şeş teşt miz-aş, mişt miz-aş. 

- Şeş mirîşk im hene, sêy sipî 
popît e reş, sêy reşî popît e sipî. 

- Şeş sûşe li sere şeş serşûka 
şûştin. 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 




















♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

